লোকঐতিহ্য জাদুঘর
লোকঐতিহ্য জাদুঘর বাংলাদেশের ঢাকার একটি লোকজাদুঘর। এটি বাংলা একাডেমির বর্ধমান হাউসের তৃতীয় তলার পশ্চিম পাশে অবস্থিত। বিষয়ভিত্তিক জাদুঘর হিসেবে জাদুঘরটি বাংলাদেশের লোকজ সংস্কৃতির সৃষ্টিশীলতা উপস্থাপন করে। ২০২০ সালে জাদুঘরটি জনসাধারণের প্রদর্শনের জন্য উন্মুক্ত করা হয়। এটি বাংলা একাডেমির তত্ত্বাবধায়নে পরিচালিত চারটি জাদুঘরের মধ্যে একটি।